ଆୟୋଡିନ ଅଭାବ

ଆୟୋଡିନ ଅଭାବ ହେଉଛି ଖାଦ୍ୟରେ ଖଣିଜ ଆୟୋଡିନର ଅଭାବ । ଏହି ଅଭାବ ଯୋଗୁ ଥାଇରଏଡ ଗଏଟର, କମ୍ ଥାଇରଏଡ୍ ସ୍ତର, ବୌଦ୍ଧିକ ଅକ୍ଷମତା ଏବଂ ଜନ୍ମଗତ ଆୟୋଡିନ୍ ଅଭାବ ସିଣ୍ଡ୍ରୋମ  ହୋଇପାରେ । ଗର୍ଭାବସ୍ଥାରେ ଏହା ଯୋଗୁ ସ୍ୱତଃ ଗର୍ଭପାତ କିମ୍ବା ଅପରିପକ୍ୱ ଗର୍ଭ ହୋଇପାରେ ।  ଥାଇରଏଡ‌ର ବୃଦ୍ଧି ପାଇଁ କିଛି ମାସ କିମ୍ବା ବର୍ଷ ଲାଗିପାରେ ।

ସମୁଦ୍ରଠାରୁ ବ‌ହୁତ ଦୂରରେ ଏବଂ ପାର୍ବତ୍ୟ ଅଞ୍ଚଳରେ ବାସ କରୁଥିଲେ, କାସାଭା ଭଳି କିଛି ଅଧିକ ଖାଦ୍ୟ ଏବଂ ଧୂମପାନ କରୁଥିଲେ ଏହି ରୋଗ ସଙ୍କଟ ରହିଥାଏ । ସାମୁଦ୍ରିକ ଖାଦ୍ୟରେ ସ୍ୱାଭାବିକ ଭାବରେ ଯଥେଷ୍ଟ ଆୟୋଡିନ ଥାଏ, ଯେତେବେଳେ ଅନ୍ୟ ଉତ୍ସଗୁଡ଼ିକରେ ଦୁଗ୍ଧଜାତ ଦ୍ରବ୍ୟ, ଅଣ୍ଡା ଏବଂ ଚିକେନ୍ ଅନ୍ତର୍ଭୁକ୍ତ ହୋଇପାରେ ।  ଥାଇରଏଡ୍ ହରମୋନ୍ ଉତ୍ପାଦନ ପାଇଁ ଆୟୋଡିନ୍ ଆବଶ୍ୟକ ହୋଇଥାଏ । ୧୦୦ ug/ଲିରୁ  ପରିସ୍ରା ଆୟୋଡିନ୍ ସ୍ତର କମ୍ ଥିଲେ କିମ୍ବା ଗର୍ଭଧାରଣ ସମୟରେ ୧୫୦ ug/ଲିରୁ କମ୍ ଥିଲେ ରୋଗ ନିର୍ଣ୍ଣୟ କରାଯାଇପାରେ ।  ନବଜାତ ଶିଶୁମାନଙ୍କରେ ଟିଏସଏଚ ସ୍ତର ଦେଖି ରୋଗ ନିର୍ଣ୍ଣୟ କରାଯାଇପାରେ ।

ଜନସଂଖ୍ୟା ସ୍ତରରେ ପ୍ରତିରୋଧ ନିମନ୍ତେ ଟେବୁଲ୍ ଲୁଣରେ ଅଳ୍ପ ପରିମାଣର ଆୟୋଡିନ୍ ମିଶାଯାଏ । କାନାଡା ଭଳି ଅନେକ ଦେଶରେ ଏହା ବାଧ୍ୟତାମୂଳକ, କିନ୍ତୁ ଆମେରିକାରେ ଏହା ସ୍ୱେଚ୍ଛାକୃତ । ଅନ୍ୟ ଖାଦ୍ୟ ଯେପରିକି ଚିନି ଏବଂ ଉଦ୍ଭିଦ ତେଲ ମଧ୍ୟ କେତେକ ସ୍ଥାନରେ ଏହା ସ‌ହିତ ମିଶ୍ରିତ ହୋଇଛି । ପ୍ରତିରୋଧ କିମ୍ବା ଚିକିତ୍ସା ପାଇଁ ପୋଟାସିଅମ୍ ଆୟୋଡାଇଡ ଆକାରରେ ସପ୍ଲିମେଣ୍ଟେସନ୍ ଉପଲବ୍ଧ |  ଲେଭୋଥାଇରକ୍ସିନ୍ ମଧ୍ୟ ବ୍ୟବହାର କରାଯାଇପାରେ ।

ଆୟୋଡିନ୍ ଅଭାବର କିଛି ପରିମାଣ ପ୍ରାୟ ୩୦% ଲୋକଙ୍କୁ (୨ ବିଲିୟନ) ପ୍ରଭାବିତ କରୁଥିବା ଆକଳନ କରାଯାଇଛି । ଆୟୋଡିନ୍ ମିଶ୍ରିତ ଲୁଣ ଥିବା ସ୍ଥାନରେ ଏହା ବିରଳ ଅଟେ । ୨୦୧୦ ମସିହାରେ ବିଶ୍ୱରେ ୧୮୭ ନିୟୁତ ଗଏଟର ରୋଗ ଥିଲା । ଏହାଦ୍ୱାରା ୧୯୯୦ରେ ୨,୧୦୦ ମୃତ୍ୟୁହୋଇଥିଲା ବେଳେ ୨୦୧୩ ମସିହାରେ ବୃଦ୍ଧି ପାଇ ୨୭୦୦ ମୃତ୍ୟୁ ଘଟିଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ